turjo4nis/wikipedia-bn-dump-20250701 huggingface dataset:
সৈয়দ আলতাফ হোসেন (ক্রিকেটার)

সৈয়দ আলতাফ হোসেন (১৯৩৮ – ২৬ ফেব্রুয়ারি ২০১৯) একজন বাংলাদেশী ক্রিকেটার ও ক্রিকেট কোচ ছিলেন। ১৯৬০-এর দশকে তিনি পূর্ব পাকিস্তানে খেলেছিলেন ও পরে বাংলাদেশ ক্রিকেট দলের কোচ হিসেবে দায়িত্ব পালন করেন। ১৯৯৯ সালে তিনি জাতীয় ক্রীড়া পুরস্কার লাভ করেন।

সৈয়দ আলতাফ হোসেন ১৯৩৮ সালে পশ্চিমবঙ্গের হুগলিতে জন্মগ্রহণ করেন। তার বাবা ব্রিটিশ ইন্ডিয়া শিপিং কোম্পানিতে চাকরি করতেন। ১৯৪৭ সালে দেশভাগের সময়, সাম্প্রদায়িক দাঙ্গায় তার দুই বড় ভাইয়ের মৃত্যু হলে তিনি মায়ের সাথে ঢাকায় চলে আসেন।

তিনি ডানহাতি ফাস্ট বোলার ছিলেন। ১৯৫৪ সালে তিনি ঘরোয়া ক্রিকেট জীবন শুরু করেন। ১৯৬১-৬২ সালে করাচিতে অনুষ্ঠিত কায়েদ-ই-আজম ট্রফিতে, পূর্ব পাকিস্তান দলের হয়ে করাচি সবুজ দলের বিপক্ষে প্রথম-শ্রেণীর ক্রিকেটে তার অভিষেক ঘটে। অভিষেক খেলায় তিনি কোন উইকেট লাভ করতে ব্যর্থ হন। পরের ম্যাচেও তিনি উইকেট শুন্য থাকেন। মার্চ ১৯৬৫ সালে করাচি জাতীয় স্টেডিয়ামে, তিনি ঢাকার হয়ে ঢাকা বিশ্ববিদ্যালয়ের বিপক্ষে খেলেন। এই খেলায় তিনি ২/২০ ও ৩/৯ উইকেট নেন ও ঢাকা দলের বিজয়ে বড় অবদান রাখেন। ১৯৬৫ সালে নিউজিল্যান্ড ক্রিকেট দলের বিপক্ষে পাকিস্তানের ঘোষিত ১৪ জনের দলে তিনি সুযোগ পান। তবে তিনি মূল একাদশের হয়ে টেস্ট খেলার সুযোগ পাননি। তিনি ঘরোয়া ক্রিকেটে মোহামেডান স্পোর্টিং ক্লাব, ঢাকা ওয়ান্ডারার্স, পিডব্লুডি, পূর্ব পাকিস্তান জিমখানা ও শান্তিনগরের হয়ে খেলেছেন। ১৯৬১ থেকে ১৯৬৯ পর্যন্ত তিনি পাকিস্তানের ঘরোয়া প্রথম শ্রেণির ক্রিকেট দল পূর্ব পাকিস্তান ক্রিকেট দলের অন্যতম সদস্য ছিলেন। সামগ্রিকভাবে, তিনি পূর্ব পাকিস্তানের বিভিন্ন দলের হয়ে ছয়টি প্রথম-শ্রেণীর ম্যাচ খেলেন। তিনি কায়েদে আজম ট্রফি ও আইয়ুব ট্রফিতেও খেলেছেন।

খেলা থেকে অবসরের পর তিনি আম্পায়ার হিসেবে নাম লেখান ও ১৯৭০ সালে প্রথম শ্রেণির ম্যাচে আম্পায়ারের দায়িত্বও পালন করেন। তারপর কোচিং করানো শুরু করেন। ১৯৭১ সালে বাংলাদেশ স্বাধীন হওয়ার পর তিনি কোচ হিসেবে জাতীয় ক্রীড়া পরিষদে যোগ দেন। ২৫ বছর এখানে চাকরি করেন। সেখান থেকেই তিনি বাংলাদেশের ক্রিকেটের সাথে যুক্ত হন। ১৯৮৬ সালে শ্রীলঙ্কায় অনুষ্ঠিত এশিয়া কাপে প্রথমবারের মতো আন্তর্জাতিক ক্রিকেটে বাংলাদেশের অভিষেক হয়, তিনি সেই দলের কোচ ছিলেন। ১৯৯০ সালে তিনি ভারতে অনুষ্ঠিত এশিয়া কাপে বাংলাদেশ দলের কোচ ছিলেন। ১৯৯৭ সালে নারী ক্রিকেট দল গড়ে তোলার জন্য বিসিসি তাকে দায়িত্ব প্রদান করে। তিনি জাতীয় দল ও  জাতীয় মহিলা দল ছাড়াও ‘এ’ দল ও বয়সভিত্তিক দলগুলোর কোচও ছিলেন। এছাড়া ঘরোয়া ক্রিকেটে সূর্যতরুণ,  বাংলাদেশ বিমান, সিটি ক্লাব সহ বিভিন্ন ক্লাবের কোচ ছিলেন। ২০০৬ সালে কোচিং থেকে অবসর নেন।

ব্যক্তিজীবনে তিনি এক ছেলে ও দুই মেয়ের পিতা ছিলেন। ২৬ ফেব্রুয়ারি ২০১৯ সালে তিনি বার্ধক্যজনিত নানা অসুস্থতায় দিনগত রাতে মৃত্যুবরণ করেন।

তথ্যসূত্র

বহিঃসংযোগ
 

১৯৩৮-এ জন্ম
২০১৯-এ মৃত্যু
বাংলাদেশী ক্রিকেটার
পূর্ব পাকিস্তানি ক্রিকেটার
ঢাকা থেকে আগত ক্রিকেটার
বাংলাদেশী ক্রিকেট কোচ
১৯৪৩-এ জন্ম
হামজা মুহাম্মদ

হামজা মুহাম্মদ (; জন্ম: ১৭ ফেব্রুয়ারি ১৯৯৫) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব মাজিয়া এবং মালদ্বীপ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।

২০১২ সালে, মালদ্বীপীয় ফুটবল ক্লাব বা আতোলের যুব পর্যায়ের হয়ে খেলার মাধ্যমে হামজা ফুটবল জগতে প্রবেশ করেছেন এবং পরবর্তীকালে ইদহাফুশি জুভানুঙ্গে এবং নিউ রেডিয়েন্টের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, মালদ্বীপীয় ক্লাব নিউ রেডিয়েন্টের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নিউ রেডিয়েন্টের হয়ে পাঁচ মৌসুমে ৩২ ম্যাচে ৫টি গোল করার পর ২০১৯–২০ মৌসুমে তিনি মালদ্বীপীয় ক্লাব মাজিয়ায় যোগদান করেছেন।

২০১৪ সালে, হামজা মালদ্বীপ অনূর্ধ্ব-২৩ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। মালদ্বীপের বয়সভিত্তিক দলের হয়ে খেলার পর, তিনি ২০১৫ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ৪৮ ম্যাচে ৩টি গোল করেছেন।

প্রারম্ভিক জীবন
হামজা মুহাম্মদ ১৯৯৫ সালের ১৭ই ফেব্রুয়ারি তারিখে মালদ্বীপের ইদহাফুশিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
হামজা মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে থাইল্যান্ড অনূর্ধ্ব-২৩ দলের বিরুদ্ধে ম্যাচে মালদ্বীপ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। মালদ্বীপের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।

২০১৫ সালের ৩১শে জুলাই তারিখে, মাত্র ২০ বছর, ৫ মাস ও ১৪ দিন বয়সে, ডান পায়ে ফুটবল খেলায় পারদর্শী হামজা মায়োতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় নিয়াজ হুসাইনের বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি মায়োত ১–৩ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে হামজা সর্বমোট ১২ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর, ১ মাস ও ১ দিন পর, মালদ্বীপের জার্সি গায়ে প্রথম গোলটি করেছেন; ২০১৬ সালের ১লা সেপ্টেম্বর তারিখে, বাংলাদেশের বিরুদ্ধে ম্যাচের ৭৯তম মিনিটে মালদ্বীপের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 

১৯৯৫-এ জন্ম
জীবিত ব্যক্তি
ফুটবল ফরোয়ার্ড
মাজিয়া স্পোর্টস অ্যান্ড রিক্রিয়েশন ক্লাবের খেলোয়াড়
নিউ রেডিয়েন্ট স্পোর্টস ক্লাবের খেলোয়াড়
মালদ্বীপীয় ফুটবলার
মালদ্বীপের আন্তর্জাতিক ফুটবলার
২০১৪ এশিয়ান গেমসের ফুটবলার
এশিয়ান গেমসে মালদ্বীপের প্রতিযোগী
ধিবেহী প্রিমিয়ার লিগের খেলোয়াড়
পুরুষ ফুটবল ফরোয়ার্ড
জিসু

কিম জি-সু (; জন্ম: ৩ জানুয়ারি, ১৯৯৫), যিনি জিসু নামে বেশি পরিচিত, হচ্ছেন একজন দক্ষিণ কোরীয় গায়িকা এবং অভিনেত্রী। তিনি দক্ষিণ কোরিয়ার বালিকা দল ব্ল্যাকপিঙ্কের সদস্য।

কর্মজীবন

২০১১-২০১৬: ক্যারিয়ারের শুরু এবং ব্ল্যাকপিঙ্কের সাথে আত্নপ্রকাশ

২০১১ সালে, জিসু একজন প্রশিক্ষণার্থী হিসাবে অডিশনের মাধ্যমে ওয়াইজি এন্টারটেইনমেন্টে যোগদান করেন।

২০১৫ সালে, তিনি কেবিএস নাটক দ্য প্রডিউসারস-এ লেবেল-মেটস টুএনইওয়ান (2NE1) এর স্যান্ডারা পার্ক এবং উইনার (Winner) এর কং সেউং-ইউন এর সাথে একটি ক্যামিও চরিত্রে অভিনয় করেন এবং স্যামসোনাইট, স্মার্ট ইউনিফর্ম, এলজি ইলেকট্রনিক্স এবং নিকনসহ বেশ কয়েকটি বিজ্ঞাপনে অভিনয় করেছিলেন।

জিসু তাদের একক অ্যালবাম স্কয়ার ওয়ান প্রকাশের মাধ্যমে ০৮ আগস্ট, ২০১৬ সালে জেনি, রোজে এবং লিসার সাথে ব্ল্যাকপিংকের চার সদস্যের একজন হিসেবে আত্মপ্রকাশ করেন।

২০১৭-বর্তমান: একক কার্যক্রম এবং অভিনয়

২০১৭ থেকে ২০১৮ পর্যন্ত, জিসু ইনকিগায়োতে 
Got7- এর জিন-ইয়ং এবং এনসিটি-এর দোয়ং-এর সাথে উপস্থাপক হিসেবে যোগ দিয়েছিলেন ।

তিনি ২০১৯ সালে টিভিএন-এর ফ্যান্টাসি ড্রামা আর্থডাল ক্রনিকলসে একটি ছোট ক্যামিও উপস্থিতির মাধ্যমে অভিনয়ে আসেন। ১৮ আগস্ট, ২০২০ সালে ওয়াইজি এন্টারটেইনমেন্ট নিশ্চিত করেন যে জিসু জেটিবিসি-এর আসন্ন নাটক স্নোড্রপ-এ অভিনেতা জং হে-ইনের সাথে প্রধান অভিনেত্রী হিসেবে তার প্রথম চরিত্রে অভিনয় করবেন।

ব্যক্তিগত জীবন
কোরীয় ছাড়াও, তিনি চীনা, জাপানি এবং ইংরেজি ভাষা বলতে শিখেছেন। একই সময়ে একজন আইডল এবং অভিনেত্রী হওয়া সত্ত্বেও, তিনি আগে থেকেই একজন চিত্রশিল্পী এবং লেখিকা হওয়ার স্বপ্ন দেখতেন। অভিষেকের আগে, জিসু তার বাবা-মা, বোন, ভাই এবং দাদা-দাদির সাথে থাকতেন।

চলচ্চিত্রের তালিকা

টেলিভিশন সিরিজ

উপস্থাপনা

সঙ্গীত ভিডিও

মনোনয়ন এবং পুরস্কার

তথ্যসূত্র

বহিঃসংযোগ

 ব্ল্যাকপিঙ্কের ওয়েবসাইট
 

জীবিত ব্যক্তি
১৯৯৫-এ জন্ম
কে-পপ সঙ্গীতশিল্পী
দক্ষিণ কোরীয় টেলিভিশন অভিনেত্রী
দক্ষিণ কোরীয় নারী মডেল
২১শ শতাব্দীর দক্ষিণ কোরীয় অভিনেত্রী
দক্ষিণ কোরীয় অভিনেত্রী
২১শ শতাব্দীর দক্ষিণ কোরীয় গায়িকা
ব্ল্যাকপিঙ্ক সদস্য
দক্ষিণ কোরীয় নারী আইডল
দক্ষিণ কোরীয় পপ গায়িকা
নৃত্য-পপ সঙ্গীতজ্ঞ
দক্ষিণ কোরিয়ার জাপানি ভাষার সঙ্গীতশিল্পী
আইসাম ইব্রাহিম

আইসাম ইব্রাহিম (; জন্ম: ৭ মে ১৯৯৭) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব মাজিয়া এবং মালদ্বীপ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।

২০১৫–১৬ মৌসুমে, মালদ্বীপীয় ফুটবল ক্লাব ঈগলসের যুব পর্যায়ের হয়ে খেলার মাধ্যমে আইসাম ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমেই ঈগলসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ঈগলসের হয়ে তিন মৌসুম অতিবাহিত করার পর ২০১৯ সালে তিনি ট্রাস্ট অ্যান্ড কেয়ারে যোগদান করেছেন। ২০২০–২১ মৌসুমে, তিনি ট্রাস্ট অ্যান্ড কেয়ার হতে মালদ্বীপীয় ক্লাব মাজিয়ায় যোগদান করেছেন।

২০১৫ সালে, আইসাম মালদ্বীপ অনূর্ধ্ব-১৯ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত মালদ্বীপের বয়সভিত্তিক দলের হয়ে খেলার পর, তিনি ২০১৯ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ১২ ম্যাচে অংশগ্রহণ করেছেন।

প্রারম্ভিক জীবন 
আইসাম ইব্রাহিম ১৯৯৭ সালের ৭ই মে তারিখে মালদ্বীপের ফুনাধুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
আইসাম মালদ্বীপ অনূর্ধ্ব-১৯ এবং মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। মালদ্বীপের বয়সভিত্তিক দলের হয়ে তিনি ৬ ম্যাচে অংশগ্রহণ করেছেন।

২০১৯ সালের ২০শে জুলাই তারিখে, ২২ বছর, ২ মাস ও ১৩ দিন বয়সে, ডান পায়ে ফুটবল খেলায় পারদর্শী আইসাম কোমোরোসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি কোমোরোস ০–৩ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে আইসাম সর্বমোট ৫ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 

 
 
 
 
 

১৯৯৭-এ জন্ম
জীবিত ব্যক্তি
মালদ্বীপীয় ফুটবলার
মাজিয়া স্পোর্টস অ্যান্ড রিক্রিয়েশন ক্লাবের খেলোয়াড়
ট্রাস্ট অ্যান্ড কেয়ার স্পোর্টস ক্লাবের খেলোয়াড়
মালদ্বীপের আন্তর্জাতিক ফুটবলার
ফুটবল মধ্যমাঠের খেলোয়াড়
ক্লাব ঈগলসের খেলোয়াড়
পুরুষ ফুটবল মধ্যমাঠের খেলোয়াড়
জানা আমিন

জানা আমিন একজন মিশরীয়-আমেরিকান কর্মী যিনি মেয়েদের শিক্ষা এবং নারীর ক্ষমতায়নের পক্ষে ওকালতি করার জন্য পরিচিত।  তিনি তার সক্রিয়তা জীবন শুরু করেছিলেন মুসলিম নারীদের বাস্তবতা বর্ণনা করে।

পটভূমি 
অল্প বয়সে জানা যুক্তরাষ্ট্রে চলে যান। তার মা রানা এল কালিউবি একজন বিশিষ্ট কম্পিউটার বিজ্ঞানী এবং উদ্যোক্তা।  জানার এক ছোট ভাই আছে।

ক্যারিয়ার 
জানা জর্ডানে অবস্থিত একটি এনজিও কোলাটারাল রিপেয়ার প্রজেক্টের সাথে ঘনিষ্ঠভাবে কাজ করে যা মেয়ে ও মহিলা শরণার্থীর অধিকারকে সমর্থন করে।  তিনি জর্দানে শরণার্থী মেয়ে ও মহিলাদের ইংরেজি শিখিয়েছিলেন কোলেটারাল রিপেয়ার প্রজেক্টে যোগদানের পরপরই।  তিনি মিশরভিত্তিক একটি এনজিও হেয়া মাসরের সাথেও কাজ করেছেন যা তরুণীদের জন্য সচেতনতা ক্ষমতায়ন কর্মসূচি পরিচালনা করে এবং যা মেয়েদের শিক্ষার অর্থায়ন করে। তিনি মুসলিম নারীদের অধিকারের জন্য একটি ইন্সটাগ্রাম প্রচারাভিযান হিসেবে বান্টোটা বা বান্টোটা (আরবিতে "মেয়ে" শব্দটি) চালু করেন এবং মুসলিম মহিলাদের সম্পর্কে পরিবর্তিত আখ্যান সম্পর্কে সচেতনতা বৃদ্ধির জন্য একটি টেডএক্স-ইয়ুথ টক প্রদান করেন।  তিনি মেয়েদের শিক্ষার তাৎপর্য সম্পর্কে সচেতনতা বৃদ্ধির পক্ষে সমর্থনের জন্য "#১৭ জন্য ১৭ : মেয়েদের শিক্ষা  নামে অনলাইন ভার্চুয়াল ইভেন্টেরও আয়োজন করেছেন। 

তিনি বর্তমানে হার্ভার্ড কেনেডি স্কুলে মধ্যপ্রাচ্যের উদ্যোগে রিসার্চ ইন্টার্ন হিসেবে কাজ করেন। তিনি কায়রোর আমেরিকান বিশ্ববিদ্যালয়ে প্রিন্সেস ফাউজিয়া এবং মিশরীয় মহিলাদের দ্বৈততা'' শীর্ষক একটি প্রদর্শনীও তৈরি করেছিলেন।  তিনি হার্ভার্ড বিশ্ববিদ্যালয়ে মালালা ইউসুফজাইয়ের বক্তৃতায় অংশ নেন। এরপর  তিনি যে অভিজ্ঞতা অর্জন করেছিলেন তা শেয়ার করে মালালা তহবিল প্রকাশনা "অ্যাসেম্বলি" এর জন্য একটি সম্পাদকীয়ও লিখেছিলেন।  ২০২০ সালের সেপ্টেম্বরে, তিনি জাতিসংঘ সাধারণ পরিষদের ৭৫ তম বার্ষিক অধিবেশনে অনলাইনের মাধ্যমে একটি হাই-প্রোফাইল ইভেন্টে অংশ নিয়েছিলেন।

তথ্যসূত্র 

২০০৩-এ জন্ম
মার্কিন নারী সক্রিয়কর্মী
মিশরীয় নারী অধিকার কর্মী
মার্কিন নারীবাদী
মিশরীয় নারীবাদী
জীবিত ব্যক্তি
২১শ শতাব্দীর মার্কিন নারী
ইমরান নাশিদ

ইমরান নাশিদ (; জন্ম: ১৪ আগস্ট ১৯৮৮) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব ঈগলস এবং মালদ্বীপ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেলেন।

২০০৭–০৮ মৌসুমে, মালদ্বীপীয় ক্লাব অল ইয়ুথ লিঙ্কেজের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; অল ইয়ুথ লিঙ্কেজের হয়ে চার মৌসুম অতিবাহিত করার পর ২০১২ সালে তিনি ভিলিঙ্গিলিতে যোগদান করেছেন। ভিলিঙ্গিলিতে মাত্র এক মৌসুম অতিবাহিত করার পর ভিবি আড্ডুর সাথে চুক্তি স্বাক্ষর করেছেন। ২০১৪–১৫ মৌসুমে, তিনি ভিবি আড্ডু হতে মালদ্বীপীয় ক্লাব ঈগলসে যোগদান করেছেন। মাঝে তিনি এক মৌসুমের জন্য তিনাডুর হয়ে ধারে খেলেছেন।

ইমরান ২০১৬ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।

প্রারম্ভিক জীবন 
ইমরান নাশিদ ১৯৮৮ সালের ১৪ই আগস্ট তারিখে মালদ্বীপের জন্মগ্রহণ করেছেন।

আন্তর্জাতিক ফুটবল 
২০১৬ সালের ২রা জুন তারিখে, ২৭ বছর, ৯ মাস ও ১৯ দিন বয়সে, ডান পায়ে ফুটবল খেলায় পারদর্শী ইমরান ইয়েমেনের বিরুদ্ধে অনুষ্ঠিত ২০১৯ এএফসি এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ইয়েমেন ০–২ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে ইমরান সর্বমোট ৪ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 

 
 
 
 
 

১৯৮৮-এ জন্ম
জীবিত ব্যক্তি
মালদ্বীপের আন্তর্জাতিক ফুটবলার
মালদ্বীপীয় ফুটবলার
ফুটবল মধ্যমাঠের খেলোয়াড়
ক্লাব ঈগলসের খেলোয়াড়
পুরুষ ফুটবল মধ্যমাঠের খেলোয়াড়
মুহাম্মদ ইরুফান

মুহাম্মদ ইরুফান (; জন্ম: ২৪ জুলাই ১৯৯৪) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব মাজিয়া এবং মালদ্বীপ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।

২০১২–১৩ মৌসুমে, মালদ্বীপীয় ফুটবল ক্লাব ভ্যালেন্সিয়ার যুব পর্যায়ের হয়ে খেলার মাধ্যমে ইরুফান ফুটবল জগতে প্রবেশ করেছেন এবং পরবর্তীকালে মাজিয়ার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২–১৩ মৌসুমেই, ভ্যালেন্সিয়ার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভ্যালেন্সিয়ার হয়ে মাত্র দুই মৌসুম অতিবাহিত করার পর ২০১৪–১৫ মৌসুমে তিনি মালদ্বীপীয় ক্লাব মাজিয়ায় যোগদান করেছেন।

২০১৪ সালে, ইরুফান মালদ্বীপ অনূর্ধ্ব-২৩ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। প্রায় ১ বছর যাবত মালদ্বীপের বয়সভিত্তিক দলের হয়ে খেলার পর, তিনি ২০১৫ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন।

প্রারম্ভিক জীবন
মুহাম্মদ ইরুফান ১৯৯৪ সালের ২৪শে জুলাই তারিখে মালদ্বীপের থিমারাফুশিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ইরুফান মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে থাইল্যান্ড অনূর্ধ্ব-২৩ দলের বিরুদ্ধে ম্যাচে মালদ্বীপ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। মালদ্বীপের বয়সভিত্তিক দলের হয়ে তিনি ৩ ম্যাচে ১টি গোল করেছেন। তিনি ২২শে সেপ্টেম্বর তারিখে পূর্ব তিমুর অনূর্ধ্ব-২৩ দলের বিরুদ্ধে ম্যাচে মালদ্বীপের বয়সভিত্তিক দলের হয়ে প্রথমবারের মতো গোল করেছেন।

২০১৫ সালের ৮ই অক্টোবর তারিখে, মাত্র ২১ বছর, ২ মাস ও ১৪ দিন বয়সে, ডান পায়ে ফুটবল খেলায় পারদর্শী ইরুফান ভুটানের বিরুদ্ধে অনুষ্ঠিত ২০১৮ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। উক্ত ম্যাচের ৭৪তম মিনিটে মধ্যমাঠের খেলোয়াড় আসহাদ আলির বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি মালদ্বীপ ৪–৩ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে ইরুফান সর্বমোট ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 

১৯৯৪-এ জন্ম
জীবিত ব্যক্তি
মালদ্বীপীয় ফুটবলার
ফুটবল মধ্যমাঠের খেলোয়াড়
মালদ্বীপের আন্তর্জাতিক ফুটবলার
মাজিয়া স্পোর্টস অ্যান্ড রিক্রিয়েশন ক্লাবের খেলোয়াড়
২০১৪ এশিয়ান গেমসের ফুটবলার
এশিয়ান গেমসে মালদ্বীপের প্রতিযোগী
পুরুষ ফুটবল মধ্যমাঠের খেলোয়াড়
২০২১–২২ বেলজিয়াম নারী ক্রিকেট দলের অস্ট্রিয়া সফর

বেলজিয়াম নারী ক্রিকেট দল ২০২১ সালের সেপ্টেম্বর মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য অস্ট্রিয়া সফর করে। ম্যাচগুলো নিম্ন অস্ট্রিয়ার জিবার্ন এলাকার জিবার্ন ক্রিকেট মাঠে অনুষ্ঠিত হয়। এ সিরিজের ম্যাচগুলো ছিল বেলজিয়াম দলের খেলা প্রথম আনুষ্ঠানিক টি২০আই ম্যাচ। সিরিজে অস্ট্রিয়া দল ৩–০ ব্যবধানে জয়ী হয়।

দলীয় সদস্য

টি২০আই সিরিজ

১ম টি২০আই

২য় টি২০আই

৩য় টি২০আই

তথ্যসূত্র

বহিঃসংযোগ
 ইএসপিএনক্রিকইনফোতে সিরিজের প্রধান পাতা 

বেলজিয়াম ২০২১–২২
২০২১–২২-এ আন্তর্জাতিক ক্রিকেট প্রতিযোগিতা
২০২৩-এ আন্তর্জাতিক ক্রিকেট

২০২৩-এ আন্তর্জাতিক ক্রিকেট হচ্ছে মে ২০২৩ থেকে সেপ্টেম্বর ২০২৩ সময়ে অনুষ্ঠিত ক্রিকেটের একটি মৌসুম। জুন ও জুলাই মাসে ২০২৩ ক্রিকেট বিশ্বকাপ বাছাইপর্ব জিম্বাবুয়েতে অনুষ্ঠিত হওয়ার কথা রয়েছে।

মৌসুমের সার-সংক্ষেপ

এপ্রিল

শ্রীলঙ্কায় বাংলাদেশ মহিলা দল

মে

ইংল্যান্ডে আয়ারল্যান্ড বনাম বাংলাদেশ

জুন

ইংল্যান্ডে আয়ারল্যান্ড

শ্রীলঙ্কায় আফগানিস্তান

সংযুক্ত আরব আমিরাতে ওয়েস্ট ইন্ডিজ

বিশ্ব টেস্ট চ্যাম্পিয়নশিপ ফাইনাল

বাংলাদেশে আফগানিস্তান

ইংল্যান্ডে অস্ট্রেলিয়া

২০২৩ ক্রিকেট বিশ্বকাপ চূড়ান্ত বাছাই

প্লেঅফ

সুপার সিক্স ও ফাইনাল

ইংল্যান্ডে অস্ট্রেলিয়া মহিলা দল

ওয়েস্ট ইন্ডিজে আয়ারল্যান্ড মহিলা দল

শ্রীলঙ্কায় নিউজিল্যান্ড অস্ট্রেলিয়া মহিলা দল

জুলাই

নেদারল্যান্ডসে থাইল্যান্ড মহিলা দল

বাংলাদেশে ভারত মহিলা দল

ওয়েস্ট ইন্ডিজ ও মার্কিন যুক্তরাষ্ট্রে ভারত

শ্রীলঙ্কায় পাকিস্তান

আয়ারল্যান্ডে অস্ট্রেলিয়া মহিলা দল

আগস্ট

নেদারল্যান্ডসে আয়ারল্যান্ড মহিলা দল

সংযুক্ত আরব আমিরাতে নিউজিল্যান্ড

আয়ারল্যান্ডে ভারত

শ্রীলঙ্কায় আফগানিস্তান বনাম পাকিস্তান

২০২৩ এশিয়া কাপ

দক্ষিণ আফ্রিকায় অস্ট্রেলিয়া

ইংল্যান্ডে নিউজিল্যান্ড

ইংল্যান্ডে শ্রীলঙ্কা মহিলা দল

সেপ্টেম্বর

পাকিস্তানে দক্ষিণ আফ্রিকা মহিলা দল

তথ্যসূত্র

২০২৩-এ ক্রিকেট
২০২৩-এ আন্তর্জাতিক ক্রিকেট প্রতিযোগিতা
নিখোঁজ ও নিহত দেশীয় নারী

'''নিখোঁজ ও নিহত দেশীয় নারীদের (এমএমআইডব্লিউ) মানবাধিকার সংকট অসমভাবে কানাডা ও মার্কিন যুক্তরাষ্ট্রের আদিবাসীদের প্রভাবিত করে, বিশেষ করে এফএনএমআই (ফার্স্ট নেশনস, মেটিস, ইনুইট) ও আদি আমেরিকান সম্প্রদায়ের লোকজনদের। মার্কিন যুক্তরাষ্ট্র ও কানাডায় একটি অনুরূপ গণআন্দোলন সংগঠিত মিছিলের মাধ্যমে নিখোঁজ ও খুন হওয়া আদিবাসী নারী ও মেয়েদের (এমএমআইডব্লিউজি) সচেতনতা বৃদ্ধির জন্য কাজ করে; ডাটাবেস নির্মাণ; স্থানীয় কমিউনিটি, সিটি কাউন্সিল ও উপজাতীয় কাউন্সিল মিটিং; এবং পুলিশের জন্য পারিবারিক সহিংসতার প্রশিক্ষণ।

এমএমআইডব্লিউ'কে কানাডার জাতীয় সংকট এবং কানাডার গণহত্যা হিসেবে বর্ণনা করা হয়েছে।  আদিবাসী গোষ্ঠী, কর্মী ও বেসরকারি সংস্থার থেকে বারবার আহ্বানের জবাবে প্রধানমন্ত্রী জাস্টিন ট্রুডোরঅধীনে কানাডা সরকারের ২০১৬ সালের সেপ্টেম্বর মাসে একটি জাতীয় সরকারি তদন্ত  নিখোঁজ  এবং আদিবাসী নারী আর মেয়ে হত্যার বিষয়ে জাতীয় তদন্ত''' প্রতিষ্ঠা করে। অনুসন্ধানের পটভূমি অনুসারে, ১৯৮০ সাল থেকে ২০১২ সালের মধ্যে, আদিবাসী নারী ও মেয়েরা কানাডার সমস্ত নারী হত্যার ১৬% এর প্রতিনিধিত্ব করে, যখন তারা কানাডার মোট মহিলা জনসংখ্যার মাত্র ৪% এর প্রতিনিধিত্ব করে। ২০১৯ সালের ৩ জুন তদন্ত সম্পন্ন করা হয় এবং জনসাধারণের কাছে উপস্থাপন করা হয়। 

আরসিএমপি-এর  ২০১৪ সালের "অনুপস্থিত ও হত্যা করা আদিবাসী নারী: একটি জাতীয় অপারেশনাল সংক্ষিপ্ত বিবরণ" শিরোনামের একটি প্রতিবেদনে দেখা গেছে যে ৩০ বছরের ব্যবধানে ১,০০০ জনেরও বেশি আদিবাসী মহিলাদের হত্যা করা হয়েছে। ২০০১ সাল থেকে ২০১৫ সাল পর্যন্ত, কানাডায় আদিবাসী মহিলাদের হত্যার হার অন্যান্য মহিলাদের হত্যার হার থেকে প্রায় ছয়গুণ বেশি, যা "প্রতি ১,০০,০০০ জনসংখ্যার ৪.৮২ জন, অপরদিকে জাতীয় ক্ষেত্রে এর মান প্রতি ১,০০,০০০ জনসংখ্যায় ০.৮২ জন।"  নুনাভুত, ইউকন, উত্তর-পশ্চিম অঞ্চল এবং ম্যানিটোবা, আলবার্টা ও সাসকাচোয়ান প্রদেশে, হত্যাকাণ্ডের ভুক্তভোগী মধ্যে আদিবাসী মহিলাদের এই অতিরিক্ত প্রতিনিধিত্ব আরও বেশি ছিল। নেটিভ উইমেন্স অ্যাসোসিয়েশন অব কানাডা (এনডব্লিউএসি) ১৯৬০ -এর দশক থেকে ৫৮২ টি মামলা নথিভুক্ত করেছে, যেখানে ২০০০ সালের পর ৩৯% মামলা নথিভুক্ত হয়  - যদিও অ্যাডভোকেসি গ্রুপ বলছে যে কানাডায় আরও অনেক নারী নিখোঁজ রয়েছে, যার মধ্যে ব্রিটিশ কলম্বিয়ায় সর্বোচ্চ সংখ্যক মামলা রয়েছে। টিয়ার হত্যার রাজপথে নিহত ১৯ জন নারী এবং সিরিয়াল কিলার রবার্ট পিকটন কর্তৃক হত্যা করা ভ্যাঙ্কুভার এলাকার ৪৯ জন মহিলার মধ্যে উল্লেখযোগ্য মামলাগুলি অন্তর্ভুক্ত রয়েছে।

তথ্যসূত্র

খুনের শিকার নারী
মার্কিন যুক্তরাষ্ট্রে নারীর প্রতি সহিংসতা
কানাডায় খুন
নারীর প্রতি অপরাধ
২০শ শতাব্দীতে অপরাধ
ফরাসি ভাষার লেখা থাকা নিবন্ধ
২১শ শতাব্দীতে অপরাধ
মার্কিন যুক্তরাষ্ট্রে খুন
২১শ শতাব্দীর কানাডীয় নারী
২০২৩-২৪ মৌসুমে আন্তর্জাতিক ক্রিকেট

২০২৩-২৪ মৌসুমে আন্তর্জাতিক ক্রিকেট হচ্ছে সেপ্টেম্বর ২০২৩ থেকে এপ্রিল ২০২৪ সময়ে অনুষ্ঠিত ক্রিকেটের একটি মৌসুম। অক্টোবর ও নভেম্বর মাসে ভারতে ২০২৩ ক্রিকেট বিশ্বকাপ অনুষ্ঠিত হওয়ার কথা রয়েছে।

মৌসুমের সার-সংক্ষেপ

সেপ্টেম্বর

এশিয়ান গেমস

নারী

পুরুষ

বাংলাদেশে নিউজিল্যান্ড

ভারতে অস্ট্রেলিয়া

দক্ষিণ আফ্রিকায় নিউজিল্যান্ড মহিলা দল

অক্টোবর

অস্ট্রেলিয়ায় ওয়েস্ট ইন্ডিজ মহিলা দল

২০২৩ ক্রিকেট বিশ্বকাপ

স্পেনে আয়ারল্যান্ড বনাম স্কটল্যান্ড মহিলা দল

নামিবিয়ায় জিম্বাবুয়ে

বাংলাদেশে পাকিস্তান মহিলা দল

ডিসেম্বর

নিউজিল্যান্ডে পাকিস্তান মহিলা দল

ওয়েস্ট ইন্ডিজে ইংল্যান্ড

জিম্বাবুয়েতে আয়ারল্যান্ড

দক্ষিণ আফ্রিকায় ভারত

অস্ট্রেলিয়ায় পাকিস্তান

নিউজিল্যান্ডে বাংলাদেশ

জানুয়ারি

শ্রীলঙ্কায় জিম্বাবুয়ে

ভারতে আফগানিস্তান

নিউজিল্যান্ডে পাকিস্তান

অস্ট্রেলিয়ায় ওয়েস্ট ইন্ডিজ

ভারতে ইংল্যান্ড

অস্ট্রেলিয়ায় দক্ষিণ আফ্রিকা মহিলা দল

ফেব্রুয়ারি

শ্রীলঙ্কায় আফগানিস্তান

নিউজিল্যান্ডে দক্ষিণ আফ্রিকা

নেপালে কানাডা

নিউজিল্যান্ডে অস্ট্রেলিয়া

২০২৩ আইসিসি ক্রিকেট বিশ্বকাপ চ্যালেঞ্জ প্লে-অফ

মার্চ

নিউজিল্যান্ডে ইংল্যান্ড মহিলা দল

তথ্যসূত্র

২০২৩-এ ক্রিকেট
২০২৪-এ ক্রিকেট
চীনে যৌন উদ্দেশ্যে মানব পাচার

চীনে যৌন উদ্দেশ্যে মানব পাচার হল যৌন শোষণ ও যৌন দাসত্বের উদ্দেশ্যে চীনে সংঘটিত মানব পাচার। বিশ্বের সবচেয়ে জনবহুল দেশ চীন বিশ্বের দ্বিতীয় সর্বোচ্চ সংখ্যক মানব পাচারের শিকার। এটি যৌন উদ্দেশ্যে পাচারকৃত ব্যক্তিদের উৎস, গন্তব্য ও পরিবহনের দেশ।

দেশে যৌন উদ্দেশ্যে মানব পাচারের শিকাররা চীনের সব জাতিগোষ্ঠী ও বিদেশিরা। চীনের নাগরিকদের, প্রাথমিকভাবে নারী ও মেয়েদের, চীনের বিভিন্ন প্রদেশে, পাশাপাশি এশিয়ার অন্যান্য দেশ এবং বিভিন্ন মহাদেশে যৌন উদ্দেশ্যে পাচার করা হয়েছে। তাদের বিদেশী চীনা প্রবাসী সম্প্রদায়ের মধ্যে সনাক্ত করা হয়েছে। চীনা পতিতাদের বিদেশে পাচার করা হয়, বিশেষত এমন জায়গায় যেখানে চীনা পুরুষ শ্রমিক এবং নির্মাণ শ্রমিকদের চাহিদা রয়েছে।  চীনের লক্ষ লক্ষ অভ্যন্তরীণ অভিবাসী জনসংখ্যা রয়েছে, যা বিশেষ করে যৌন উদ্দেশ্যে পাচারের জন্য ঝুঁকিপূর্ণ। যৌন উদ্দেশ্যে পাচারের ভুক্তভোগী অপহরণ করা হয় অথবা প্রতারিত করা হয় এবং পতিতাবৃত্তি, বিবাহ, বা গর্ভধারণে বাধ্য করা হয়। তাদের হুমকি দেওয়া হয় এবং শারীরিক ও মানসিকভাবে ক্ষতিগ্রস্ত করা হয়। তারা ধর্ষণ থেকে যৌন সংক্রামিত রোগে আক্রান্ত হয় এবং অপব্যবহার ও অনাহার সাধারণ ঘটনা। কিছু নারী ও মেয়ে দরিদ্র অবস্থার কারণে বন্দি অবস্থায় মারা যায় অথবা নির্যাতিত হয় এবং অথবা খুন হয়।

যৌন উদ্দেশ্যে পাচার ও শোষণ চীনা সমাজের সকল স্তরে প্রবেশ করেছে। চীনে পুরুষ ও মহিলা অপরাধীরা বিস্তৃত পটভূমি ও প্রতিটি সামাজিক শ্রেণী থেকে আসে। বেশ কয়েকজন পাচারকারী অপরাধী সংগঠন ও চক্রের সদস্য বা তাদের সাহায্যকারী। কিছু সরকারি কর্মকর্তা ও কর্মী, পাশাপাশি বিদেশীরা চীনে যৌন উদ্দেশ্যে পাচার থেকে লাভবান হয়েছেন। চীনে ক্রমবর্ধমান আয় অনেক বৈধ ও অবৈধ পরিষেবার ব্যবহার বাড়িয়েছে।  এটি চীনের বিনোদন ও পর্যটন শিল্পের পাশাপাশি ভারী শিল্প এবং খনির খাতের সাথে যুক্ত ব্যবসায় ঘটেছে। কিছু সাংবাদিক রিপোর্ট করেছেন যে বেল্ট অ্যান্ড রোড ইনিশিয়েটিভ এবং বিশ্বায়নের ফলে চীনে যৌন উদ্দেশ্যে মানব পাচার বৃদ্ধি পেয়েছে। চীনা যৌন উদ্দেশ্যে মানব পাচারকারীরা সারা বিশ্বে কাজ করে। একবিংশ শতাব্দীর চীনে সাইবারসেক্স পাচার একটি ক্রমবর্ধমান সমস্যা। বিশ্বব্যাপী উচ্চ গতির ইন্টারনেটের বিস্তার এবং কম্পিউটার, ট্যাবলেট ও স্মার্টফোনের মালিকানা বৃদ্ধি অনলাইনে বা ভার্চুয়াল জোরপূর্বক পতিতাবৃত্তি  ও যৌন নির্যাতন এবং বিশ্বব্যাপী ব্যবহারকারীদের দ্বারা ক্রয় করা অবৈধ অশ্লীল ভিডিও তৈরিতে ইন্ধন জুগিয়েছে।

তথ্যসূত্র

নারীর প্রতি অপরাধ
যৌনশিল্প
চীনে আইন প্রয়োগ
দেশ অনুযায়ী যৌন উদ্দেশ্যে মানব পাচার
জোরপূর্বক বিবাহ
শিশু যৌন নির্যাতন
চীনে দাসত্ব
চীনে মানবাধিকার লঙ্ঘন
দেশ অনুযায়ী শিশু যৌন নির্যাতন
জোরপূর্বক পতিতাবৃত্তি
চীনা নারী
চীনে পতিতাবৃত্তি